open-index/open-wikipedia-markdown huggingface dataset:
শাহ তাজ উদ্দিন

**সৈয়দ শাহ তাজ উদ্দিন** () ছিলেন ১৪ শতাব্দীর  সিলেট অঞ্চলের মুসলিম সুফি। তিনি সিলেটের ওসমানী নগর উপজেলার আওরঙ্গপুরের ইসলাম ধর্ম প্রচার করেছেন। ১৩১৫ সালে তিনি হলেন হযরত শাফাই শাহ আউলিয়া(রহঃ)  ও শাহ কামাল কোহাফাহ (রহ.) এর  সাথে যোগ দেন এবং শাহ জালাল (রহ.) এর সাথে সাক্ষাত করতে তিনি শাহ কামালের  পিতা খাজা বুরহানউদ্দিন কেতনের সাথে পুনরায় মিলনের জন্য সিলেট অঞ্চলে বেড়াতে গিয়েছিলেন।

## জীবনী
তাজউদ্দীন ১৩ শতকে বাগদাদে জন্মগ্রহণ করেছিলেন। ধারণা করা হয় যে তিনি কুরাইশের আরব গোত্রের বংশধর। তিনি শাহ জালাল (রহ.) এর সাথে সাক্ষাত করার জন্য এবং তাতাঁর পিতা বুরহানউদ্দিনের সাথে পুনরায় মিলনের জনতাতাঁর বাবা আলাউদ্দিন এবং তাঁর ভাই শাহ রুকনউদ্দিন এবং বাহাউদ্দিনের সাথে শাহ কামাল কাহাফার সাথে হযরত শাফাই শাহ্ আউলিয়া( রহঃ) ৩৬০ জনের অন্য তম শিষ্য সফর সঙ্গী

যোগ দিয়েছিলেন। ১৩১৫ সালে তারা সিলেটে পৌঁছে এবং দরগাহ মহল্লায় শাহ জালালের মুরিদ হিসাবে কিছুটা সময় কাটিয়েছিল।

১৩১৫ সালের জুনে শাহ জালাল, শাহ কামাল কাহাফা সহ ১৩ জন দরবেশকে উত্তর-পশ্চিম সুনামগঞ্জ ভ্রমণ করতে এবং সেখানে ধর্ম প্রচার করার নির্দেশ দেন। তখন ১৩ জন পুরুষ এবং শাহ কামালের স্ত্রী সুরমা নদীর তীরে শেখ ঘাট থেকে তিনটি ছোট বাজরে পাংশী নিয়ে যাত্রা করেছিলেন। এবং তারা রতনাং নামক একটি দ্বীপগুচ্ছে অঞ্চলে বসবাস করেছিল। এটি রত্না নদীর তীরে অবস্থিত, পরবর্তীতে এটি শাহারপাড়া (শাহদের পাড়া) নামে পরিচিতি লাভ করে। 

পরে তাজউদ্দীন আওরঙ্গপুর পরগনার গৌহরপুরে চলে আসেন যেখানে তিনি তাতাঁর বাকী জীবন অতিবাহিত করেন। 

হযরত শাফাই শাহ আউলিয়া (রহঃ) এর সংক্ষিপ্ত পরিচয় 
,,,,,,,,,,,,,,,,,,,,,,,,,,,,,,,,,,,,,,,,,,,,,,,,
পুরো নাম হযরত শাফাই শাহ আউলিয়া(রহঃ) তিনির উপাধি গায়েবী 
ঐতিহাসিকভাবে নির্ভর কিতাব বা গবেষণায়
হযরত শাফাই শাহ আউলিয়া (রহ:)এর পিতা মাতা স্ত্রী ও সন্তানের সঠিক ভাবে উল্লেখ পাওয়া যায় না।
সংক্ষিপ্ত জীবন পরিচিতি
,,,,,,,,,,,,,,,,,,,,,,,,,,,,,,,,,,,,,,,,,,,,,,,,
হযরত শাফাই শাহ আউলিয়া (রহ:) ছিলেন উচ্চ পদস্থ অলি এবং আধ্যাত্মিক সাধক।তিনি হযরত শাহজালাল( রহঃ) এর শাফাই শাহ আউলিয়া অন্য তম শিষ্য ছিলেন ইসলাম প্রচারের জন্য বাংলাদেশে আসেন।কিশোরগঞ্জ জেলা বাজিতপুর উপজেলা পিরিজপুর ইউনিয়ন সুলতান পুর গ্রামে আসেন তখন এলাকাটি ঘন জঙ্গলে ঘেরা ছিল তিনি ৩ জন সঙ্গী নিয়ে ইসলাম প্রচার করেন।। 
তিন জনের কথা কাটা কাটি হয় এক জন আরেক একজন কে প্রশ্ন করে বলে আপনি যদি কারামত দেখাতে  পারেন পরিক্ষা প্বাশ করেন  তাহলে আপনা কে মানিবো। শাফাই শাহ বলে আমি যদি কারামত দেখায় আপনাদের সামনে থেকে অদৃশ্য হয়ে যাবো তখন তিনি চাইপা যায়  পর থেকে  গায়েবী উপাধি নামের পিছনে সংযুক্ত করা হয়।।
বাজিতপুর উপজেলা পিরিজপুর ইউনিয়ন তখন  হিন্দু বৌদ্ধ ধর্ম গোষ্ঠী  এলাকাটি পরিপূর্ণ ভরা ছিলো।।ইসলাম ধর্ম প্রচার করা আগমন সাল ১৩০৩/৭০৩ হিজরি ইসলাম প্রচার করা সময় যৌবন বয়স হবে ৩০ বছর আনুমানিক জম্ম১২৭৩/৬৭২ হিজরি আনুমানিক মৃত্যুর হবে ১৩৫০ সাল মৃত্যুর বয়সের সময় হবে৭৭বছর
খাদেম শাহ ফালু মিয়া কাজ থেকে  শুনে ছিলাম সংক্ষিপ্ত কাহিনী তিনি শাহ জালালের সঙ্গী।।

## মৃত্যু এবং উত্তরাধিকার
শাহ তাজ উদ্দিনের মৃত্যুর পর ওসমানী নগর উপজেলার সাদিপুর ইউনিয়নের পূর্ব  তাজপুর গ্রামে মাজারে দাফন করা হয়েছে।  ওসমানী নগরের তাজপুর তার নামানুসারে নামকরণ করা হয়েছে।

## তথ্যসূত্র

বিষয়শ্রেণী:বাগদাদের ব্যক্তি
বিষয়শ্রেণী:বাংলাদেশী সুফি সাধক
স্টেফি ডিসুজা

**স্টেফানি "স্টেফি" ডি সুজা**, (পূর্বনাম **স্টেফানি** **সেকিরা** (২৬শে ডিসেম্বর ১৯৩৬ &ndash; ১১ই সেপ্টেম্বর ১৯৯৮) অ্যাথলেটিকস এবং মহিলা হকিতে ভারতের প্রতিনিধিত্বকারী একজন মহিলা ক্রীড়াবিদ ছিলেন।

## প্রাথমিক জীবন
স্টেফানি "স্টেফি" ডি সুজার জন্ম, ১৯৩৬ সালের ২৬শে ডিসেম্বর। তিনি পুনের সরদার দস্তুর গার্লস স্কুলে পড়াশোনা করেছিলেন এবং পরে ফার্গুসন কলেজে  স্নাতক ক্রেন। তিনি সেন্ট্রাল রেলওয়ে (পুনে বিভাগ) এর সাথে কাজ করেছিলেন।  বিয়ের পরে তিনি জামশেদপুরে চলে আসেন। 

১৯৫৪ সালের এশিয়ান গেমসে ( ভায়োলেট পিটারস, ক্রাইস্টাইন ব্রাউন এবং মেরি ডি সুজার সাথে ) ৪* ১০০ মিটার রিলেতে স্বর্নজয়ী দলের এবং ১৯৫৮ সালে একটি ব্রোঞ্জ জয়ী ভারতীয় দলের অংশ ছিলেন স্টেফি। এছাড়াও তিনি ব্যক্তিগত ২০০ মিটারে রৌপ্য অর্জন করে সেমিফাইনালে একটি এশিয়ান রেকর্ড তৈরি করেছিল এবং দ্বিতীয় প্রতিযোগিতায় ১০০ মিটারে চতুর্থ স্থান অর্জন করেছিল। এক পর্যায়ে ভারতের ১০০ মি, ২০০ মি, ৪০০ মি এবং ৮০০ মি জাতীয় রেকর্ডটি একসাথে স্টেফির অধিকারে ছিল। ১৯৫৬ সালে পুনেতে মেরি ডিসুজা দ্বারা ১২.১সেকেন্ড্রে র আগের রেকর্ডটি হারিয়ে ১২ সেকেন্ডে ১০০ মিটার সমাপ্ত করা তিনিই প্রথম ভারতীয় মহিলা 

ভারতীয় ক্রীড়াতে তার উল্লেখযোগ্য সাফল্যের কারণে স্টেফি ডি সুজা ভারত সরকার দ্বারা অর্জুন পুরস্কার প্রাপ্ত হয়েছিলেন।  তিনি ৬১ বছর বয়সে জামশেদপুরে (ঝাড়খণ্ড) মারা যান।

### জাতীয় এবং আন্তর্জাতিক প্রতিযোগিতা

## আধারিত বই

* কে আর ওয়াধওয়ানী, *অর্জুন* পুরস্কার, প্রকাশনা বিভাগ, তথ্য ও সম্প্রচার মন্ত্রক, ভারত সরকার, ২০০২, 

## তথ্যসূত্র

বিষয়শ্রেণী:২০শ শতাব্দীর ভারতীয় নারী
বিষয়শ্রেণী:অর্জুন পুরস্কার প্রাপক
বিষয়শ্রেণী:ভারতীয় রোমান ক্যাথলিক
বিষয়শ্রেণী:ভারতের অলিম্পিক মল্লক্রীড়াবিদ
বিষয়শ্রেণী:১৯৯৮-এ মৃত্যু
বিষয়শ্রেণী:১৯৩৬-এ জন্ম
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:ভারতীয় নারী স্প্রিন্টার
বিষয়শ্রেণী:১৯৬৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৫৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৫৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:১৯৫৮ ব্রিটিশ এম্পায়ার অ্যান্ড কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:১৯৫৪ এশিয়ান গেমসের পদক বিজয়ী
বিষয়শ্রেণী:১৯৫৮ এশিয়ান গেমসের পদক বিজয়ী
বিষয়শ্রেণী:অলিম্পিক নারী স্প্রিন্টার
বিষয়শ্রেণী:গোয়ার মল্লক্রীড়াবিদ
বিষয়শ্রেণী:গোয়ার নারী ক্রীড়াবিদ
বিষয়শ্রেণী:গোয়ার ফিল্ড হকি খেলোয়াড়
কদম্বতুর

**কদম্বতুর**, দক্ষিণ ভারতের তামিলনাড়ু রাজ্যের চেন্নাই জেলার দক্ষিণ দিকে অবস্থিত একটি জনগণনা নগরী। এটি চেন্নাইয়ের পশ্চিম দিকে অবস্থিত একটি লোকালয় ও চেন্নাইয়ের উপগ্রহ শহর। ২০১১ খ্রিস্টাব্দের জনগণনায় এর জনসংখ্যা ছিল ১১,২৩৫ জন। কদম্বতুর ব্লকে রয়েছে ৪৩ টি গ্রাম।

## পরিবহন
তিরুভেলুর ও আরক্কোণমের মধ্যবর্তী এই লোকালয়টিতে রয়েছে চেন্নাই শহরতলি রেলওয়ের কদম্বতুর রেলওয়ে স্টেশন। চেন্নাই এমটিসি-৫৩৮ বাস পরিষেবার মাধ্যমে একটি বড়পালনির সাথে পরিবহনযোগ্য। এছাড়া আন্তঃনগর বাস পরিষেবার মাধ্যমে তিরুভেলুর, কাঞ্চীপুরম, উদুকোট্টাই, পোন্নেরি, উত্তরমেরূর, তিরুবলঙ্গাড়ু ও পুন্তমল্লীর সাথে সংবদ্ধ৷

## জনতত্ত্ব
২০০১ খ্রিস্টাব্দের জনগণনা অনুসারে কদম্বতুরের জনসংখ্যা ছিল ৪,৩৭০ জন।

২০১১ খ্রিস্টাব্দে ভারতের জনগণনা অনুসারে এই শহরের জনসংখ্যা হয় ১২,২৩৫ জন, যেখানে পুরুষ ৫,৬৬৭ জন ও নারী ৫,৫৬৮ জন অর্থাৎ প্রতি হাজার পুরুষে ৯৮৩ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ১,১৬১ জন যেখানে শিশুপুত্র সংখ্যা ৬৪৮ জন এবং শিশুকন্যা সংখ্যা ৫১৩ জন। জনসংখ্যা অনুপাতে শিশু ১০.৩৩ শতাংশ। শহরটির সাক্ষরতার হার ছিল ৮৪.৭০ শতাংশ যেখানে পুরুষ সাক্ষরতার হার ৯১.৭১ শতাংশ ও নারী সাক্ষরতার হার ৭৭.৭৪ শতাংশ। শহরে মোট পরিবার সংখ্যা ২,৭৯১ টি।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
আস-সাওয়াইকুল মুহরিকা

***আস-সাওয়াইকুল মুহরিকা*** (আরবি :
الصواعق المحرقة; ইংরেজি : *As-sawaiqul Muhriqah*) হল একটি ইসলামি প্রসিদ্ধ গ্রন্থ। এটি ইসলামি পণ্ডিত বিশিষ্ট মুহাদ্দিস ইবনে হাজার আল হায়তামি লিখেছিলেন। এতে আলোচ্য বিষয়ের অনেক ক্ষেত্র অন্তর্ভুক্ত আছে যেমন - কীভাবে ইসলামের নবি মুহাম্মদ এর প্রতি সালাম পাঠাতে হয়। গ্রন্থটিতে শিয়া মতালম্বিদের ক্ষেত্রে একটি উপদল হিসাবে তাদের নিয়ে আলোচনা করা হয়েছে এবং তাদের দাবির বিবরণ ও খণ্ডন করার চেষ্টা করা হয়েছে। গ্রন্থটি বর্ণিত হিসেবে "ইমামা শিয়া মতবাদের বিরুদ্ধে এবং প্রথম তিন খলিফার প্রতিরক্ষার পক্ষে রচিত এখন পর্যন্ত একটি অন্যতম তর্কশাস্ত্র।"

## আরও দেখুন
* সুন্নি গ্রন্থের তালিকা

## তথ্যসূত্র

বিষয়শ্রেণী:সুন্নি সাহিত্য
কোত দিভোয়ারে ইসলাম

[ডান|থাম্ব|319x319পিক্সেল| মার্করিতে অবস্থিত কেন্দ্রীয় [মসজিদ ।]]
কোত দিভোয়ার বা আইভরি কোস্টে ইসলাম বৃহত্তম ধর্ম। ২০১৭ সালের পিউ রিসার্চ সেন্টারের তথ্য মতে কোত দিভোয়ারে ১১,২৬,৫৭৮৯ মুসলিম বসবাস করে, যা আইভরিকোস্টের মোট জনসংখ্যার প্রায় ৪৩%। বেশিরভাগ আইভোরিয়ান মুসলিমই সুন্নি এবং তারা ইসলামি আইনের মালিকি মাজহাব অনুসরণ করেন।  এছাড়াও দেশটিতে সুফিবাদের ব্যাপক প্রচার ও প্রভাব রয়েছে। ইসলামের চারটি প্রধান সুফি সম্প্রদায়ের সবকটিই আইভরি কোস্টে সক্রিয় রয়েছে। তবে একাদশ শতাব্দীতে প্রতিষ্ঠিত কাদেরিয়া এবং অষ্টাদশ শতাব্দীতে প্রতিষ্ঠিত হওয়া তিজানিয়া তরিকা সর্বাধিক জনপ্রিয়। কাদেরিয়া পশ্চিমে এবং পূর্বে তিজানিয়া প্রচলিত রয়েছে। অন্য দুটি প্রধান ইসলামী সম্প্রদায়ের খুব কম অনুগামী আইভরি কোস্টে রয়েছে। লিবিয়ার মতোই এখানে সেনৌসিয়া তরিকা রয়েছে, যার প্রভাব যথেষ্ট। আইভরি কোস্টেও আহমদিয়া আন্দোলনের উপস্থিতি রয়েছে।

গুরুত্বপূর্ণ ধর্মীয় কর্তাব্যক্তি হলেন মারাবউত । বিশ্বাস করা হয় যে তিনি একজন অলৌকিক কর্মী, চিকিৎসক এবং অতীন্দ্রিয়বাদী, যিনি গূঢ় অর্থপূর্ণ এবং নৈতিক কর্তৃত্ব উভয়ই অনুশীলন করেন। তিনি তাবিজ সরবরাহকারী হিসাবেও সম্মানিত হন, যা পরিধানকারীকে — মুসলিম বা অমুসলিম — দুষ্টের বিরুদ্ধে রক্ষা করে। মারাবউতদের প্রভাব আইভোরিয়ান সমাজে বেশ কয়েকটি প্রতিক্রিয়া তৈরি করেছে, এর মধ্যে কিছু সংখ্যক সংস্কারবাদী আন্দোলন রয়েছে। এই সংস্কার আন্দোলনগুলি প্রায়শই সুফিবাদ ও মারাবউতকে ইসলামবিরোধী বলে নিন্দা করে, তবে দরিদ্ররা দেখে যে মারাবউতরা প্রায়শই নিপীড়িতদের পক্ষে কথা বলে থাকেন।

হামাল্লিবাদ বিংশ শতাব্দীর গোড়ার দিকে ফরাসি সুদানে ইসলামী সংস্কার আন্দোলন হিসাবে শুরু হয় এবং রাজনৈতিক ও ধর্মীয় অসন্তোষ প্রকাশের জন্য একটি পথ তৈরি করে। এর প্রতিষ্ঠাতা হামাল্লাহকে ১৯৩০ এর দশকে ফরাসি সুদান থেকে আইভরি কোস্টে নির্বাসিত করা হয়েছিল। তিনি বহু স্থানীয় রীতির সহনশীলতায় ইসলামী সংস্কার প্রচার করেছিলেন, কিন্তু তিনি সুফিবাদের অনেক দিকের নিন্দা করেছেন। গোঁড়া সম্প্রদায়গুলো আইভরি কোস্টে ফরাসী কর্তৃপক্ষকে বোঝাতে সক্ষম হয়েছিল যে, ফরাসি সুদানের পূর্ববর্তী রাজনৈতিক বিদ্রোহের জন্য হামাল্লাহ দায়ী ছিলেন। এরপরে কর্তৃপক্ষ হামাল্লাহকে আইভরি কোস্ট থেকে বহিষ্কার করে এবং তার শিক্ষাকে নিষিদ্ধ করে।

মুসলিম সংখ্যাগরিষ্ঠ দেশ বুর্কিনা ফাসো এবং মালি থেকে বিশাল সংখ্যক মুসলমানদের অভিবাসন এখানে মুসলমানদের সংখ্যা উল্লেখযোগ্যভাবে বাড়াতে সহায়তা করেছিল।

## গ্যালারী

চিত্র:Medersa Odienne.JPG|আইভরি কোস্টের শিশুদের জন্য ইসলামিক স্কুল।
চিত্র:COLLECTIE TROPENMUSEUM Man in gebed in een moskee in het noordelijke distrikt van Ivoorkust TMnr 20012678.jpg|আইভরি কোস্টে একজন মুসলিম নামাজ পড়ছেন।
চিত্র:MosquePlateauAbidjan2016 1.JPG|আবিজানের বড় মসজিদ।


## আরও দেখুন

* দেশ অনুযায়ী ইসলাম

## তথ্যসূত্র

 

* 

বিষয়শ্রেণী:দেশ অনুযায়ী ইসলাম
বিষয়শ্রেণী:কোত দিভোয়ারে ইসলাম
রাজি স্কুল

**রাজি স্কুল** মার্কিন যুক্তরাষ্ট্রের নিউ ইয়র্ক অঙ্গরাজ্যের উডসাইডে অবস্থিত একটি ইসলামিক স্কুল। স্কুলটি ৪ বছর বয়সী বাচ্চাদের জন্য টিউশন-মুক্ত দিবা ভিত্তিক শিক্ষাপ্রতিষ্ঠান। স্কুলটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষার্থীদের পাঠদান করায়। স্কুলটি প্রাথমিক শৈশব শিক্ষার নিউ ইয়র্ক শহর (এনওয়াইসি) বিভাগের সাথে অধিভুক্ত।

নিউইয়র্কের ইসলামিক ইনস্টিটিউটের মতো একই ভবনে রাজি স্কুল রয়েছে।

## শিক্ষায়তনিক
রাজি স্কুল কয়েকটি আলাদা আলাদা পর্যায়ে শিক্ষার্থীদের পাঠদান করায়। সেগুলো হলঃ

### প্রাক-কিন্ডারগার্টেন এবং কিন্ডারগার্টেন পর্যায়
প্রাক-কিন্ডারগার্টেন পর্যায়ে ইংরেজি ভাষা ও গণিত এবং ইসলামিক স্টাডিজ বিষয়গুলোতে শিক্ষার্থীদের পাঠদান করানো হয়। এই পর্যায়ে কিন্ডারগার্টেন পাঠ্যক্রমের জন্য একটি শক্ত ভিত্তি গড়ে তোলা হয়।

কিন্ডারগার্টেন পর্যায়ে শিক্ষার্থীরা প্রাক-কিন্ডারগার্টেন পর্যায় সম্পূর্ণ করে এই পর্যায়ে উন্নত হয়। ভাষা, গণিত, বিজ্ঞান, সামাজিক বিজ্ঞান, ইসলামিক এবং কুরআনিক শিক্ষা বিষয়ে পাঠদান করা হয়।

### প্রাথমিক পর্যায়
প্রাথমিক পর্যায়ে প্রথম শ্রেণী থেকে পঞ্চম শ্রেণী পর্যন্ত পাঠদান করা হয়। এই পর্যায়ে শিক্ষার্থীদের ইংরেজি, গণিত, বিজ্ঞান, সামাজিক বিজ্ঞান, ইসলাম এবং কুরআন শিক্ষা, শারীরিক শিক্ষা এবং আরবি, ফার্সি, বাংলা বিষয়ে পাঠদান করা হয়।

### জুনিয়র হাই স্কুল পর্যায়
জুনিয়র হাই স্কুল পর্যায়ে সপ্তম শ্রেণী থেকে নবম শ্রেণী পর্যন্ত পাঠদান করা হয়। এই পর্যায়ে শিক্ষার্থীদের কলা, গণিত (প্রাক বীজগণিত, পাশাপাশি পাশাপাশি বীজগণিত), জীবন ও পৃথিবী বিজ্ঞান, আমেরিকান ইতিহাস,ইসলাম এবং কুরআন শিক্ষা, কম্পিউটার, শারীরিক শিক্ষা এবং আরবি, ফার্সি বা বাংলা বিষয়ে পাঠদান করা হয়।

### হাই স্কুল পর্যায়
হাই স্কুল পর্যায়ে নবম শ্রেণী থেকে দ্বাদশ শ্রেণী পর্যন্ত পাঠদান করা হয়। এই পর্যায়ে গণিত এবং বিজ্ঞান এবং ইসলামিক স্টাডিজ বিষয়ের উপর অধিক গুরুত্ব দেয়া হয়। শিক্ষার্থীরা সফলভাবে পর্যায়টি সম্পূর্ণ করলে নিউ ইয়র্ক স্টেট রিজেন্টস ডিপ্লোমা ডিগ্রি পাবে। স্নাতক হওয়ার জন্য একজন শিক্ষার্থীকে শারীরিক শিক্ষা ব্যতীত সর্বনিম্ন ২২ ক্রেডিট অর্জন করতে হবে। ক্রেডিট পর্যায়ের বিভিন্ন পরিক্ষার প্রাপ্ত নাম্বারের উপর ভিত্তি করে দেওয়া হয়।

## তথ্যসূত্র

## বহিঃসংযোগ
* 

বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:মার্কিন যুক্তরাষ্ট্রের ইসলামি শিক্ষাপ্রতিষ্ঠান
বিষয়শ্রেণী:নিউ ইয়র্ক শহরের ভবন ও স্থাপনা
বিষয়শ্রেণী:নিউ ইয়র্ক শহরের প্রতিষ্ঠান
মার্শাল দ্বীপপুঞ্জে ইসলাম

মার্শাল দ্বীপপুঞ্জে **[[ইসলাম]]** একটি সংখ্যালঘু ধর্ম। দেশটির সমস্ত মুসলমান সংখ্যালঘু আহমদিয়া সম্প্রদায়ভুক্ত। মার্শাল দ্বীপপুঞ্জের উলিগায় ২০১২ সালে  প্রথম নির্মিত আহমদিয়া মসজিদটি ওশেনিয়ার মাইক্রোনেশিয়ার শহরতলির একমাত্র মসজিদ। ২০০৯ এর এক প্রতিবেদনে মার্শাল দ্বীপপুঞ্জের প্রায় ১০ জন মুসলমান ছিল  যদিও সাম্প্রতিকতম প্রতিবেদনে দেশটিতে প্রায় ১৫০ জন মুসলিম বিশ্বাসী থাকার ইঙ্গিত পাওয়া যায়।

## ইতিহাস
নব্বইয়ের দশকে আহমদিয়া আন্দোলনের ফিজিয়ান মিশনারিদের এই দেশে পাঠানোর মাধ্যমে দেশটিতে ইসলাম প্রবেশ করেছিল। ২০০১ সালে, ধর্মটি দেশটি সরকারীভাবে স্বীকৃত হয়েছিল এবং ২০১২ সালে সম্প্রদায়টি মাজুরো নামক উপহ্রদপরিবেষ্টক বলয়াকার প্রবালদ্বীপের পূর্ব উপকূলে উলিগা শহরে মার্শাল দ্বীপপুঞ্জের প্রথম মসজিদটি নির্মাণ করেছিল, যার নাম বেত-উল-আহাদ মসজিদ। মার্শাল দ্বীপপুঞ্জের মাজুরোর একমাত্র মসজিদ থাকলেও সারা দেশে উপহ্রদপরিবেষ্টক বলয়াকার প্রবালদ্বীপগুলোতে আহমাদিয়া মুসলিম সম্প্রদায় রয়েছে।

## আধুনিক সম্প্রদায়
কয়েক বছর ধরে মার্শাল দ্বীপপুঞ্জে আহমদীয়া মুসলমানদের ক্রমবর্ধমান উপস্থিতি রয়েছে। তবে, ২০১২ সালের আগ পর্যন্ত মুসলিম সম্প্রদায় মার্শাল দ্বীপপুঞ্জের একমাত্র মসজিদ নির্মাণের যে সিদ্ধান্ত নিয়েছিল, তা ধর্মীয় এবং রাজনৈতিক ব্যক্তিত্বের দৃষ্টি আকর্ষণ করা শুরু করতে পারেনি। সাধারণভাবে ইসলাম সম্পর্কে বিরোধী জনগণের মতামতের আলোকে মার্শালিজ পার্লামেন্টে বেশ কয়েকটি সরাসরি সম্প্রচার অধিবেশনগুলিতে মুসলিম সম্প্রদায়ের অতিমাত্রায় খ্রিস্টান মার্শাল দ্বীপপুঞ্জে থাকার অধিকারকে প্রশ্নবিদ্ধ করা হয়েছিল। এটি মার্শাল দ্বীপপুঞ্জের সংবিধানে ধর্মীয় স্বাধীনতার নিশ্চয়তা থাকার পরেও ঘটেছিল।

স্থানীয় যুব গোষ্ঠী, স্বাস্থ্য মন্ত্রণালয় এবং আন্তর্জাতিক দাতব্য ট্রাস্ট হিউম্যানিটি ফার্স্টের মাধ্যমে কাজ করে আহমদীয়া মুসলমানরা স্থানীয় মার্শালিজদের জীবনে সক্রিয় ভূমিকা পালন করে।

## আরও দেখুন

* ওশেনিয়ায় ইসলাম
* মার্শাল দ্বীপপুঞ্জের ধর্ম

## তথ্যসূত্র

 

## বহিঃসংযোগ

* ইমাম মাতিউল্লাহ জয়িয়ার সাথে সাক্ষাৎকার

বিষয়শ্রেণী:দেশ অনুযায়ী ইসলাম
উত্তরাঞ্চলীয় মারিয়ানা দ্বীপপুঞ্জে ইসলাম

পিউ রিসার্চ সেন্টারের ২০০৯ এর প্রতিবেদনে বলা হয়েছে, উত্তর মারিয়ানা দ্বীপপুঞ্জের এক হাজার মুসলমান রয়েছেন যারা প্রায় জনসংখ্যার ০.৭%। 

## তথ্যসূত্র


বিষয়শ্রেণী:অঙ্গরাজ্য অনুযায়ী মার্কিন যুক্তরাষ্ট্রে ইসলাম
বিষয়শ্রেণী:দেশ অনুযায়ী ওশেনিয়ায় ইসলাম
বিষয়শ্রেণী:ওশেনিয়ায় ইসলাম
বিষয়শ্রেণী:নির্ভরশীল অঞ্চলগুলোতে ইসলাম
সলোমন দ্বীপপুঞ্জে ইসলাম

সলোমন দ্বীপপুঞ্জে **[[ইসলাম]]** একটি সংখ্যালঘু ধর্ম। এই ধর্ম প্রথম দেশটিতে প্রবেশ করেছিল ১৯৮৭ সালে, যখন আহমদিয়া আন্দোলনের অন্তর্ভুক্ত একজন ঘানাই মিশনারি তিন বছর ব্যাপী প্রাথমিক নিরীক্ষণ ভ্রমণে গুয়াদলকানাল দ্বীপে গিয়েছিলেন। এখন দেশটিতে দুটি প্রধান সম্প্রদায় রয়েছে - আহমাদি মুসলিম এবং সুন্নি মুসলিম ।  মার্কিন যুক্তরাষ্ট্রের পররাষ্ট্র দফতরের আন্তর্জাতিক ধর্মীয় স্বাধীনতা প্রতিবেদনের ২০০৭ সালের প্রতিবেদন অনুসারে, দেশটিতে প্রায় ৩৫০ জন মুসলমান রয়েছে। তবে বিভিন্ন প্রতিবেদনে দেখা যায় যে, দেশটিতে শুধু আহমাদিয়া মুসলমানই থাকতে পারে ১০০০ জন।

## উপদলসমূহ

### আহমদিয়া
দেশটিতে প্রথমে ঘানা থেকে আগত এক আহমদীয়া মুসলিম ধর্মপ্রচারক হাফিজ জিবরাইল ইসলামের প্রবর্তন করেছিলেন। তিনি ১৯৮৭ সাল থেকে তিন বছর ধরে দেশটিতে সফর করেছিলেন এবং মুষ্টিমেয় লোককে ধর্মান্তরিত করে ইসলাম গ্রহণ করাতে সক্ষম হন, এর পরে তিনি ঘানার উদ্দেশ্যে রওনা হন। এই সম্প্রদায়টি তখন থেকে আন্তর্জাতিক আহমদিয়া মুসলিম সম্প্রদায়ের সদস্যদের কোনও বহিরাগত যোগাযোগ ছাড়াই এক দশকেরও বেশি সময় ধরে তাদের বিশ্বাসের বিকাশ ও অনুশীলন অব্যাহত রেখেছে। ২০০০ থেকে ২০০৫ সালে, সম্প্রদায়টি আরও একজন ধর্মপ্রচারক প্রেরণ করেছিল, ফলস্বরূপ সম্প্রদায়টি প্রায় বড় হয়ে ১০০০ জনে পরিণত হয়েছে। এই সম্প্রদায়ের সদর দফতর সলোমন দ্বীপপুঞ্জের রাজধানী হোনিয়ারাতে রয়েছে এবং এটি গুয়াদলকানাল, রাসেলস, সাভো এবং বেলোনা দ্বীপপুঞ্জের গ্রামগুলিতে রয়েছে।
### সুন্নি
তাবলীগী জামায়াতের সদস্যদের দাওয়াহ প্রচেষ্টার ফলে ১৯৯৫ সালে সুন্নি মুসলমানরা প্রথম দেশটিতে প্রবেশ করেছিল। সুন্নি মুসলিমরা প্রকাশ্যে আহমদীয়া মুসলমানদের থেকে আলাদা হয়ে গেছে এবং সত্য ইসলামকে প্রতিনিধিত্ব করার দাবি করেছে। আহমদিয়া সম্প্রদায়ের চেয়ে বেশি সদস্য রয়েছে বলে দাবি করেছে এই সম্প্রদায়।

## তথ্যসূত্র

 

## বহিঃসংযোগ

* প্রশান্ত মহাসাগর: ইসলাম মেলানেশিয়ায় প্রবেশ করছে 

বিষয়শ্রেণী:দেশ অনুযায়ী ইসলাম
টুভালুতে ইসলাম

দ্বীপ দেশ টুভালুতে **[[ইসলাম]]** একটি সংখ্যালঘু ধর্ম। ১৯৮৫ সালে আহমদীয়া মুসলমানদের দ্বারা দেশটিতে ইসলামের সুত্রপাত ঘটে।দেশটিতে প্রায় ৫০ জন মুসলমান রয়েছেন, যার মধ্যে সবাই আহমদিয়া আন্দোলনের সদস্য।  দেশের অল্প জনসংখ্যার কারণে এটি টুভালুর ০.৫% প্রতিনিধিত্ব করে। টুভালুর রাজধানী ফুনাফুটিতে টুভালু মসজিদটি দেশটির একমাত্র মসজিদ।

## ইতিহাস
টুভালু দ্বীপপুঞ্জের ব্রিটিশ কনস্যুলার প্রতিনিধি হিসাবে কর্মরত পাকিস্তানি বংশোদ্ভূত ব্রিটিশ আহমাদীয়া মুসলিম, দ্বীপ দেশটিতে সর্বপ্রথম ইসলামকে পরিচয় করিয়ে দিয়েছিলেন। ১৯৮৫ সালে তিনি টুভালু এসেছিলেন এবং অফিসের সময়ের মধ্যে তিনি স্থানীয় জনগণকে ইসলামি বিশ্বাসের পরিচয় দেওয়ার চেষ্টা করেছিলেন। বিশ্বাসটিতে বেশ কয়েকজন ধর্মান্তরিত সহ, আইয়াজ লন্ডনের কমিউনিটির সদর দপ্তরগুলিকে দ্বীপপুঞ্জে একজন ধর্মপ্রচারক প্রেরণের অনুরোধ করেছিলেন। ফলস্বরূপ, হাফিজ জিবরাইল নামের একজন ঘানাই মিশনারী, যিনি ইতোমধ্যে দক্ষিণ প্রশান্ত মহাসাগরে অবস্থান করছিলেন, তিনি ১৯৮৯ সালে দেশটিতে ইসলামের প্রবর্তনের প্রায় চার বছর পরে এসেছিলেন। যাইহোক, ১৯৯১ সালে হাফিজ জিবরাইলকে কিরিবাতি দ্বীপপুঞ্জে স্থানান্তরিত করতে হয়েছিল এবং এভাবে তার পরিবর্তে  আবদুল গাফফার নামে এই সম্প্রদায়ের ঘানার আরেক মিশনারী নিযুক্ত ছিলেন। তা সত্ত্বেও, প্রায় পাঁচ বছর দ্বীপপুঞ্জে কাজ করে, তিনি নিজের দেশে ঘানা কাজ করতে ফিরে এসেছিলেন। বেশ কয়েক বছর ধরে, এই দ্বীপগুলিতে কোন ধর্মপ্রচারক না থাকার পরে, আরেকজন ঘানাই মিশনারি আবদুল হাকিম বোয়াটেং এসেছিলেন ২০০৩ সালে, যিনি ২০০৯ অবধি দায়িত্ব পালন করেছিলেন। ২০০৯ সাল থেকে, আহমদিয়া সম্প্রদায়ের একজন ইন্দোনেশিয়ান মিশনারী মুহাম্মদ ইদ্রিস এখন টুভালুর বর্তমান এবং প্রথম অ-ঘানাই মিশনারি।

আহমদিয়া মুসলিম সম্প্রদায় ১৯৯০ সালে কুরআনকে তুভালু ভাষায়  অনুবাদ করে। ১৯৯১ সালে প্রথম নির্মিত টুভালু মসজিদটি দ্বীপপুঞ্জের একমাত্র মসজিদ।  

## আরও দেখুন

* টুভালুতে ধর্ম
* টুভালুর ইতিহাস

## তথ্যসূত্র


বিষয়শ্রেণী:দেশ অনুযায়ী ইসলাম
শাহ জালাল দাখিনী

**শাহ জালাল দাখিনী** () ছিলেন পনেরো শতকের একজন বাংলাদেশের সুফি দরবেশ। পূর্ব ভারতে অসংখ্য সুফীদের মধ্যে দাখিনি ছিলেন অন্যতম। তিনি সুলতান ইউসুফ শাহের (১৪৭৪-৮১) শাসনকালে গুজরাত থেকে কয়েকজন অনুসারি সহ পূর্ববঙ্গে আসেন। দাক্ষিণাত্য থেকে আসা লোকদেরকে দাখিনী বলে। তিনি ছিলেন শেখ পিয়ারার অনুসারী।

শাহ জালাল দাখিনী ঢাকার মতিঝিলে খানকাহ প্রতিষ্ঠা করে এবং সেখান থেকে তিনি ধর্ম প্রচার শুরু করেন। সৎ ও স্পষ্টভাষী হিসেবে তিনি খ্যাতিমান ছিলেন। তার সততার জন্যই তিনি একজন সুলতানের মতো জনগণের ওপর প্রভাব বিস্তার করেছিলেন। ৮৮১ হিজরিতে (১৪৭৬ খ্রিঃ) তাকে সহ তার কয়েকজন অনুসারীদের হত্যা করা হয়েছিল। বঙ্গভবনের চৌহদ্দির অভ্যন্তরে একটি এক গম্বুজবিশিষ্ট সৌধে তাকে সমাহিত করা হয়।

## উত্তরাধিকার

তৎকালীন জমিদার খাজা আহসানউল্লাহ পরবর্তীতে রাজউক শাহ জালাল দাখিনীর সমাধিটি বছরের নিয়মিত ভাবে সংস্কার করেছেন।  মোগল আমলে বঙ্গভবনের পাশেই দাখিনীর নামে একটি মসজিদ নির্মিত হয়েছিল।  মসজিদটি এখন রাজউক সংস্কার করেছে এবং এই মসজিদের নামকরণ করেছেন দিলকুশা জামে মসজিদ।

## তথ্যসূত্র

বিষয়শ্রেণী:বাংলাদেশী সুফি সাধক
বিষয়শ্রেণী:ঢাকার ব্যক্তি
বিষয়শ্রেণী:১৪৭৬-এ মৃত্যু
বিষয়শ্রেণী:গুজরাতি ব্যক্তি
হাজী এম এ কালাম সরকারি কলেজ

**হাজী এম এ কালাম ডিগ্রি কলেজ** বাংলাদেশের বান্দরবান জেলার নাইক্ষ্যংছড়ি উপজেলার অন্তর্গত একটি সরকারি শিক্ষা প্রতিষ্ঠান। ১৯৯৫ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।

## বিবরণ
কলেজটি ১৯৯৫ সালে উচ্চ মাধ্যমিক কলেজ হিসেবে প্রতিষ্ঠিত হয়,  সালে বি.এ(পাস) কোর্স ও  সালে স্নাতক শ্রেনী খোলা হয়।  তারিখে কলেজটিকে প্রথম এমপিওভুক্ত করা হয়।

## আরও দেখুন
## তথ্যসূত্র


## বহিঃসংযোগ

বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বান্দরবান জেলার সরকারি কলেজ
মাদানি গার্লস স্কুল

**মাদানি গার্লস স্কুল** ইংল্যান্ডের পূর্ব লন্ডনের টাওয়ার হ্যামলেট্‌সের হোয়াইটচ্যাপেলে অবস্থিত একটি ইসলামি স্বতন্ত্র মাধ্যমিক স্কুল।

এটি একটি কলেজ এবং আলিমাহ প্রোগ্রাম পরিচালনা করে। ১৯৯১ সালের সেপ্টেম্বরে স্কুলটি উদ্বোধন করা হয়েছিল।

## ইতিহাস
প্রধান (দক্ষিণ) স্কুল ভবনটি মূলত*মাইর্ডল স্ট্রিট সেন্ট্রাল স্কুল*  কে অধিগ্রহণ করে। ১৯০৫ সালে লন্ডন কাউন্টি কাউন্সিলের শিক্ষা বিভাগের স্থপতি টমাস জেররাম বেইলি স্কুল ভবনের নকশা করা করেন। মাইর্ডল স্ট্রিট লন্ডন কাউন্টি কাউন্সিলের "কেন্দ্রীয় স্কুলগুলির" মধ্যে প্রথম ছিল যা প্রাথমিক শিক্ষার চেয়ে মাধ্যমিক শিক্ষাকে অধিক গুরুত্ব দেয়। ভবনটি লন্ডন ইস্টের জন্য পেভসনার আর্কিটেকচারাল গাইডে একটি "অনন্য, অসাধারণ নকশা" হিসাবে বর্ণনা করা হয়েছে। যেখানে তামার গম্বুজ সহ দুটি অর্ধবৃত্তাকার সিঁড়ি রয়েছে। এটি ১৯৭৩ সালে দ্বিতীয় গ্রেডের তালিকাভুক্ত ভবনে অন্তর্ভুক্ত হয়।

মায়ার্ডল স্ট্রিট সেন্ট্রাল স্কুলের উল্লেখযোগ্য প্রাক্তন ছাত্রদের মধ্যে হান্না বিলিগ ছিলেন একজন ব্রিটিশ-ইহুদি ডাক্তার, যিনি লন্ডন ব্লিটজ-এর সময় পূর্ব প্রান্তে কাজ করেছিলেন যখন তিনি "দ্য অ্যাঞ্জেল অফ ক্যাবল স্ট্রিট" হিসাবে পরিচিতি লাভ করেছিলেন।  মরিস হ্যারল্ড ডেভিস, সিনাগোগগুলি ফেডারেশনের সভাপতি (১৯২৮-১৯৪৪) এবং লেবার পার্টির রাজনীতিবিদ।

দ্বিতীয় বিশ্বযুদ্ধের পরে, এটি একটি বিশেষ স্কুল হয়ে ওঠে যার নামকরণ করা হয় *গ্রেনফেল স্পেশাল স্কুল*।  যা অবশেষে ১৯৯৯ সালের ৩১ জুলাই বন্ধ হয়ে যায়। ১৯৭৭ সালে স্কুলটি সন্ধ্যা ভাষার ক্লাস সহ স্থানীয় বাংলাদেশী সম্প্রদায়ের সামাজিক কেন্দ্র হিসাবে ব্যবহৃত হতে শুরু করে। 

## তথ্যসূত্র

## বহিঃসংযোগ
* মাদানী গার্লস স্কুল

বিষয়শ্রেণী:১৯৯১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:ইংল্যান্ডের ইসলামি শিক্ষাপ্রতিষ্ঠান
বান্দরবান সরকারি কলেজ

**বান্দরবান সরকারি কলেজ** বাংলাদেশের  বান্দরবান জেলার একটি সরকারি শিক্ষাপ্রতিষ্ঠান। প্রাকৃতিক পরিবেশ কলেজটির অন্যতম বৈশিষ্ট্য। পাহাড়ের পাদদেশে প্রাকৃতিক পরিবেশে একাডেমিক ও প্রশাসনিক ভবনগুলো তৈরি করা হয়েছে।

## অবস্থান
বান্দরবান কলেজ বান্দরবান জেলার সদর উপজেলার নোয়াপাড়া রোডের পাশে অবস্থিত।
## ইতিহাস
১৯৭৫ সালে বান্দরবান কলেজ প্রতিষ্ঠত হয়। সাবেক এমএলএ বীরেন্দ্র কিশোর রোয়াজা (ত্রিপুরা ) কলেজটির উন্নয়নের জন্য ২০ লাখ টাকা সরকার হতে অনুদান এনে দিয়েছিলেন। পরবর্তীতে ১৯৮০ সালের মার্চে কলেজটিকে জাতীয়করণ করা হয়। উচ্চ মাধ্যমিক কলেজ হিসেবে প্রতিষ্ঠালাভের পর পরবর্তীতে স্নাতক (কলা), ১৯৯৬ সালে স্নাতক (ব্যবসায় শিক্ষা) এবং ১৯৯৮ সালে স্নাতক (বিজ্ঞান) কোর্স চালু করা হয়। এর ফলে কলেজটি পূর্ণাঙ্গ ডিগ্রী কলেজের মর্যাদা পায়। একাডেমিক শিক্ষার সম্প্রসারণে এখানে ২০০১ সালে ৩টি বিষয়ে অনার্স কোর্স চালু করা হয় এবং ২০১৩-১৪ সালে আরও ২টি বিষয়ে অনার্স কোর্স চালুর অনুমোদন লাভ করে। বর্তমানে অর্থনীতি, ব্যবস্থাপনা, হিসাববিজ্ঞান, রাষ্ট্রবিজ্ঞান, বাংলা, ইংরেজি ও ইতিহাস বিষয়ে অনার্স কোর্স চালু আছে।

## ব্যবস্থাপনা
কলেজ পরিচালনার জন্য একটি গভর্নিং বডি রয়েছে।
## শিক্ষকবৃন্দ
কলেজের অধ্যক্ষ মোঃ নুরুল আবছার চৌধুরী এবং উপাধ্যক্ষ সনজীব কুমার চৌধুরী। এছাড়াও আরও শিক্ষক - শিক্ষিকা কর্মরত আছেন।
## অবকাঠামো
কলেজটিতে শিক্ষার্থীদের জন্য বিজ্ঞানভবন ও ছাত্রাবাস, একাডেমিক ভবন, প্রশাসনিক ভবন, অডিটরিয়াম ও খেলার মাঠ রয়েছে। এছাড়াও কলেজে একটি কম্পিউটার ল্যাব আছে। শিক্ষার্থীদের নামাজ আদায়ের জন্য মসজিদ এবং বায়ান্নর ভাষা আন্দোলনের শহীদের স্মরণে শহীদ মিনার নির্মাণ করা হয়েছে।
## শিক্ষা কার্যক্রম
কলেজে বর্তমানে উচ্চ মাধ্যমিক শিক্ষার পাশাপাশি, অনার্স এবং ডিগ্রি পর্যায়েও পাঠদান করা হয়ে থাকে।
### অনুষদসমূহ
* বিজ্ঞান 
* ব্যবসায়
* মানবিক
* স্নাতক(পাস)
* স্নাতক(সম্মান)
* বিভাগসমূহঃ
*
* ব্যবস্থাপনা
* অর্থনীতি 
* রাষ্ট্রবিজ্ঞান
* হিসাববিজ্ঞান
* ইতিহাস
* ইংরেজি 
* বাংলা 
### সুযোগ-সুবিধাসমূহ
* ইবাদতখানা
* মিলনায়তন
* রোভার স্কাউট
* বৃত্তি ও ফ্রি স্টুডেন্টশীপ

## ফলাফল ও কৃতিত্ব
কলেজের বর্তমান পাশের হার ৫৪%। শিক্ষার ক্ষেত্রে বান্দরবান সরকারি কলেজের উল্লেখযোগ্য ভূমিকার স্বীকৃতি হিসেবে কলেজটি জেলা পর্যায়ে একাধিকবার শ্রেষ্ঠ কলেজের গৌরব লাভ করে।
## তথ্যসূত্র

বিষয়শ্রেণী:বান্দরবান জেলার মহাবিদ্যালয়
বিষয়শ্রেণী:১৯৭৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭৫-এ বাংলাদেশে প্রতিষ্ঠিত
বড় আগা মাদ্রাসা

**বড় আগা মাদ্রাসা** বা **কাপি আগা মাদ্রাসা**  তুরস্কের আমাসিয়ায় অবস্থিত একটি ঐতিহাসিক মাদ্রাসা। মাদ্রাসাটি ১৫ শতকে নির্মিত হয়। উসমানীয় সুলতান দ্বিতীয় বায়েজিদের রাজত্বকালে মাদ্রাসাটি *কাপি আগাসি* (হেরেমে কাজ করা নপুংসকদের প্রধান) হুসেইন আগার আদেশে ১৪৮৮ সালে নির্মিত হয়।

## ভবন
মাদ্রাসাটি ভবনটি একটি অনন্য অষ্টভুজাকৃতির। অষ্টভুজ আকৃতির উঠোনের চারপাশে শিক্ষার্থীদের কক্ষগুলি রয়েছে যাদের প্রত্যেকটি একটি ছোট গম্বুজ দ্বারা আচ্ছাদিত। বৃহত্তম গম্বুজযুক্ত ঘরটি মূল বক্তৃতা কক্ষ হিসাবে ব্যবহৃত হত এবং এখন স্থানীয় যুবকদের*[[হাফেজ]]*  হওয়ার প্রশিক্ষণ কেন্দ্র ব্যবহৃত হচ্ছে।

## চিত্রশালা
 
চিত্র:Amasya-Kapı-Ağası-Medrese-01.JPG|উঠান এবং ছাত্র কক্ষ
চিত্র:Amasya-Kapı-Ağası-Medrese-indoor-1.JPG|মাদ্রাসার ভিতরের চিত্র


## তথ্যসূত্র

বিষয়শ্রেণী:তুরস্কের উসমানীয় স্থাপত্য
বিষয়শ্রেণী:তুরস্কের মাদ্রাসা
বিষয়শ্রেণী:১৪৮৮-এ প্রতিষ্ঠিত
বিষয়শ্রেণী:তুরস্কের ভবন ও স্থাপনা
রাঙ্গামাটি সরকারি কলেজ

**রাঙ্গামাটি সরকারি কলেজ** বাংলাদেশের রাঙ্গামাটি জেলার রাঙ্গামাটি সদর উপজেলার অন্তর্গত একটি সরকারি শিক্ষা প্রতিষ্ঠান। ১৯৬৫ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।

## বিবরণ
কলেজটি ১৯৬৫ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭৬ সালে বি.এ(পাস) কোর্স ও ২০০৬ সালে স্নাতক শ্রেনী খোলা হয়।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
বিষয়শ্রেণী:১৯৬৫-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৫-এ পূর্ব পাকিস্তানে প্রতিষ্ঠিত
বিষয়শ্রেণী:রাঙ্গামাটি জেলার মহাবিদ্যালয়
রাজস্থলী সরকারি কলেজ

**রাজস্থলী সরকারি কলেজ** বাংলাদেশের রাঙ্গামাটি জেলার রাজস্থলী উপজেলার অন্তর্গত একটি সরকারি শিক্ষা প্রতিষ্ঠান। ১৯৯৮ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট ও কিছু স্নাতক পর্যায়ের সার্টিফিকেট প্রদান করে।

## বিবরণ
কলেজটি ১৯৯৮ সালে উচ্চ মাধ্যমিক কলেজ হিসেবে প্রতিষ্ঠিত হয় এবং ২০১৮ সালে এটি জতীয় করনের মাধ্যমে সরকারি কলেজ হিসেবে প্রতিষ্ঠিত হয়।

## আরও দেখুন
## তথ্যসূত্র

## বহিঃসংযোগ

বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:রাঙ্গামাটি জেলার মহাবিদ্যালয়
কর্ণফুলী সরকারি কলেজ

**কর্ণফুলী কলেজ** বাংলাদেশের রাঙ্গামাটি জেলার কাপ্তাই উপজেলার অন্তর্গত একটি সরকারি শিক্ষা প্রতিষ্ঠান। ১৯৭৭ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেটও ডিগ্রি পর্যায়ের সার্টিফিকেট প্রদান করে।

## বিবরণ
কলেজটি ১৯৭৭ সালে উচ্চ মাধ্যমিক কলেজ হিসেবে প্রতিষ্ঠিত হয় ও ১৯৯১ সালে বি.এ(পাস) কোর্স খোলা হয়।  তারিখে কলেজটিকে প্রথম এমপিওভুক্ত করা হয়।

## তথ্যসূত্র

## বহিঃসংযোগ

বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:রাঙ্গামাটি জেলার মহাবিদ্যালয়
শক্তি ঠাকুর

**শক্তি ঠাকুর** (১৯৪৭ - ৫ অক্টোবর ২০২০) ছিলেন একজন ভারতীয় বাঙালি অভিনেতা, কৌতুক অভিনেতা এবং নেপথ্য সঙ্গীত শিল্পী। তিনি বহু বাংলা সিনেমার পাশাপাশি বেশ কয়েকটি হিন্দি সিনেমাতেও অভিনয় করেছেন এবং ছবিতে কণ্ঠ দিয়েছেন। *তার কিছু ছবি —* *ইয়ে দেশ* (১৯৮৪), *আগুন* (১৯৮৮), *সজনী গো সজনী* (১৯৯৪) ইত্যাদি।

## কর্মজীবন
প্রথম জীবনে শক্তি ঠাকুর স্কুলে শিক্ষকতা করতেন। ১৯৭৬ খ্রিষ্টাব্দে তিনি নেপথ্য সঙ্গীত শিল্পী হিসাবে তপন সিনহার  "হারমোনিয়াম" চলচ্চিত্রের মধ্য দিয়ে চলচ্চিত্র জগতে প্রবেশ করেন। তারপর তিনি দাদার কীর্তি (১৯৮০) ও *ভালোবাসা ভালোবাসা* চলচ্চিত্রে অভিনয় করেন এবং সফলতা পান। বেশিরভাগ ছবিতে তাকে কৌতুক অভিনেতা হিসাবেই দেখা গেছে।

শক্তি ঠাকুর ছিলেন প্রশিক্ষিত সঙ্গীত শিল্পী। তিনি হেমন্ত মুখোপাধ্যায়, অজয় দাশ এবং আরডি বর্মণ প্রভৃতি সুরকারদের সুরারোপিত গানে কণ্ঠ দিয়েছেন। ১৯৮৪ খ্রিষ্টাব্দে বিশিষ্ট সুরকার আরডি বর্মণ  তাঁকে কুমার সানু, উদিত নারায়ণ এবং শৈলেন্দ্র সিংয়ের সাথে  মিলিত ভাবে হিন্দি ছবি *ইয়ে দেশ* এ গান গাওয়ার সুযোগ দেন এবং এতেই  তিনি বলিউডে আত্মপ্রকাশ করেন। কুমার সানুও প্রথম এই সংগীতেই আত্মপ্রকাশের সুযোগ পান। এর পরে, তিনি বহু বাংলা এবং হিন্দি চলচ্চিত্রে  কণ্ঠ দিয়েছেন। ১৯৮৮ খ্রিষ্টাব্দে তিনি বাংলা ছবি "আগুন" এ  দ্বৈত কণ্ঠে প্রবীণ সঙ্গীত শিল্পী কিশোর কুমারের সাথে "খালি পেটে করলে ভোজন" গেয়েছিলেন।

## ব্যক্তিগত জীবন
শক্তি ঠাকুরের দুই কন্যা মেহুলি এবং মোনালি। জ্যেষ্ঠা কন্যা মেহুলি ঠাকুর রবীন্দ্র সংগীতশিল্পী এবং কনিষ্ঠা মোনালি ঠাকুর এক জনপ্রিয় সঙ্গীত শিল্পী ও অভিনেত্রী।

তিনি রাসায়ন বিজ্ঞান, অংক ও স্পোর্টস নিয়ে নেতাজি নগর বিদ্যামন্দিরে শিক্ষকতা করতেন!

## মৃত্যু
২০২০ খ্রিস্টাব্দের ৫ অক্টোবর শক্তি ঠাকুর কলকাতার এক বেসরকারি হাসপাতালে হৃদরোগে আক্রান্ত হয়ে ৭৩ বৎসর বয়সে পরলোক গমন করেন।

## তথ্যসূত্র

বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:বাঙালি অভিনেতা
বিষয়শ্রেণী:২০২০-এ মৃত্যু
বিষয়শ্রেণী:১৯৪৭-এ জন্ম
বিষয়শ্রেণী:বাঙালি সঙ্গীতশিল্পী
আবদুল মোনেম লিমিটেড

**আবদুল মোনেম লিমিটেড (এএমএল)** একটি বাংলাদেশী অন্যতম বৃহত্তম শিল্প সংস্থা। এই সংস্থার শিল্পের মধ্যে রয়েছে পানীয়, চিনি পরিশোধন, ভোগ্য পণ্য, আবাসন, নির্মাণ সামগ্রী ইত্যাদি।

এএমএল প্রতিষ্ঠা করেন আবদুল মোনেম, যিনি বাংলাদেশের বেসরকারী খাতের একজন অগ্রগামী শিল্প নেতা ছিলেন। প্রবীণ সিভিল ইঞ্জিনিয়ার আব্দুল মোনেম ১৯৫৬ সালে এই শিল্প গোষ্ঠী প্রতিষ্ঠা করেন। এই গ্রুপটিতে বর্তমানে ২০ টিরও বেশি আলাদা সংস্থা সংযুক্ত রয়েছে। সংস্থাটি বাংলাদেশের প্রথম ও বৃহত্তম বেসরকারী অর্থনৈতিক অঞ্চল স্থাপন করেছে। এটি বাংলাদেশে কোকাকোলার অফিসিয়াল বাজারজাত করে।

## সংস্থার তালিকা
**চিনির শোধনাগার**
* আবদুল মোনেম সুগার রিফাইনারি লিমিটেড

**পানীয়**
* বটলার অফ কোকা-কোলা কোম্পানি

**খাদ্য**
* ইগলু ডেইরি লিমিটেড
* ইগলু ফুডস লিমিটেড
* ইগলু আইসক্রিম ইউনিট
* এএম ব্রান অয়েল

**আবাসন**
* এটিএম কনস্ট্রাকশন লিমিটেড
* মোনেম বিজনেস ডিস্ট্রিক

**আর্থিক প্রতিষ্ঠান**
* এএম সিকিওরিটিজ অ্যান্ড ফিনান্সিয়াল সার্ভিসেস লিমিটেড

**ফার্মাসিউটিক্যালস**
* নোভাস ফার্মাসিউটিক্যালস লিমিটেড

**বেসরকারী অর্থনৈতিক অঞ্চল**
* আবদুল মোনেম অর্থনৈতিক অঞ্চল (এএমজেড), দাউদকান্দি, মুন্সীগঞ্জ

**নির্মাণ**
* এএমএল এসফল্ট এবং রেডি মিক্স কংক্রিট লিমিটেড
* অটো ব্রিকস লিমিটেড
* ডেনিশ বাংলা ইমালসন লিমিটেড
* এএম ড্রেজিং লিমিটেড

## আরও দেখুন
* বাংলাদেশের কোম্পানির তালিকা

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:বাংলাদেশের সম্মিলিত কোম্পানি
বিষয়শ্রেণী:১৯৫৬-এ প্রতিষ্ঠিত কোম্পানি
শরহে মাওয়াহিবে লাদুন্নিয়াহ

***শারহুল মাওয়াহিবুল লাদুন্নিয়াহ*** বা ***শরহে মাওয়াহিবে লাদুন্নিয়াহ*** বা সংক্ষেপে ***শরহে মাওয়াহিব*** হল ইসলামি পণ্ডিত মুহাম্মদ আল-জুরকানি রচিত একটি আট খন্ডের ভাষ্য গ্রন্থ , যা শিহাবুদ্দীন আল কাস্তালানী-এর লেখা আল মাওয়াহিবুল লাদুন্নিয়াহ গ্রন্থের ভাষ্য।

## আরও দেখুন
* সুন্নি গ্রন্থের তালিকা
* সীরাতুল মুস্তফা — মুহাম্মদ ইদ্রিস কান্ধলভি
* নবীয়ে রহমত — আবুল হাসান আলী নদভী
* সীরাতে খাতামুল আম্বিয়া — মুহাম্মদ শফী উসমানী
* যে ফুলের খুশবুতে সারা জাহান মাতোয়ারা

## তথ্যসূত্র

বিষয়শ্রেণী:আরবি ভাষায় মুহাম্মাদের জীবনীগ্রন্থ
বিষয়শ্রেণী:সুন্নি সাহিত্য
বিষয়শ্রেণী:ইসলামি সাহিত্য
সূর্যতপা

***সূর্যতপা*** হল একটি জনপ্রিয় বাংলা চলচ্চিত্র যা পরিচালনা করেন অগ্রদূত।  এই চলচ্চিত্রটি ১৯৬৫ সালে এইচ. জি. প্রোডাকশান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সন্ধ্যা রায়, জহর রায়, পাহাড়ী সান্যাল।

## কাহিনী
কনকের ভূমিকায় সন্ধ্যা রায় যে ট্রেনে জার্নি করছিলেন এমন সময় দূর্ঘটনা হয়। একটি বিধবা মহিলা মারা যান যাঁর সাথে এক্কটি বাচ্চা ছেলে ছিল। সে সন্ধ্যাকে ছেলেটিকে তার বাড়িতে পৌঁছে দেবার দায়িত্ব দেয়। সন্ধ্যা ছেলেটিকে নিয়ে সেই বাড়িতে আসে। বাড়ির ছোট ছেলে দীপ্তেন্দু নারায়ন চৌধুরীর রোলে উত্তমকুমার যার দাদা বাড়ির অমতে বিয়ে করে পরিবার থেকে বিচ্ছিন্ন হয়ে গিয়েছিল। মৃতা বিধবার শ্বাশুড়ি সুধা চৌধুরী ওরফে ছায়া দেবী কনক অর্থাৎ সন্ধ্যাকেই নিজের বড় ছেলের স্ত্রী ভেবে নেয়। সন্ধ্যা কিছু বলার আগেই ঘটিনাটা ঘটে যায়। সেই বাড়িতেই ঠাঁই মেলে সন্ধ্যার। বাড়ির ছোটছেলে দীপ্তেন্দু কিন্তু সন্ধ্যার প্রতি একটুও সিমপ্যাথেটিক হয়না। সে নানাভাবে সন্ধ্যাকে সমস্যায় ফেলতে থাকে। কিন্তু শেষে সন্ধ্যার ব্যাক্তিত্বের কাছে সে আত্মসমর্পণ করে। দুজনার ভুল ভাঙে ও একটা নতুন সম্পর্কের জন্ম নেয়। বাড়ির চাকর জহর রায়। যে গান করে খোকাবাবু বেড়াতে যায়। এবং তাঁর সেই বাচ্চা ভুলানো নাচকে ভোলা যায় না।

## শ্রেষ্ঠাংশে
* উত্তম কুমার - দীপতেন্দু নারায়ণ চৌধুরী
* সন্ধ্যা রায় - কনকলতা রায়/সুলেখা চৌধুরী
* জহর রায় - পান্নালাল (চাকর)
* ছায়া দেবী - সুধা চৌধুরী 
* পাহাড়ী সান্যাল - সুধার বড় ভাই
* গীতা দে - কনকলতার সৎ-শ্বাশুড়ী 
* মাস্টার বাপি - প্রবীর নারায়ণ চৌধুরী/বাবলু 
* অপর্ণা দেবী - মনোরমা (দাসী)
* আশা দেবী - বড়মা (দাসী) 
* সন্ধ্যা দেবী
* মৃণাল মুখার্জি
* গিতালী রায় - কনকের বন্ধু
* শিউলি মুখোপাধ্যায়
* রুবি মিত্র

## তথ্যসূত্র

## বহিঃসংযোগ
* 

বিষয়শ্রেণী:১৯৬৫-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
গীতা জুতশি

**গীতা জুতশি** (জন্ম ২রা ডিসেম্বর ১৯৫৬) একজন প্রাক্তন ভারতীয় ট্র্যাক এবং ফিল্ড অ্যাথলেট। তিনি ৮০০ মিটার এবং ১৫০০ মিটার ইভেন্টে বেশ কয়েকটি জাতীয় এবং এশিয়ান রেকর্ড স্থাপন করেছিলেন।

১৯৮২ সালে মহিলাদের ৮০০ মিটার এবং ১৯৭৮ এবং ১৯৮২ -দুবারেই মহিলাদের ১৫০০ মিটার দূরপাল্লার দৌড়ে  রৌপ্য পদক জিতেছিলেন জুত্সি  নয়াদিল্লিতে ১৯৮২ সালের এশিয়ান গেমসে শীর্ষস্থানীয় ভারতীয় মহিলা অ্যাথলিট হিসাবে তিনি উদ্বোধনী অনুষ্ঠানে প্রতিযোগীদের পক্ষে শপথ গ্রহণ করেছিলেন।  তার কৃতিত্বের জন্য তিনি অর্জুন পুরস্কার এবং পদ্মশ্রী পুরস্কার পেয়েছেন।

তিনি অন্যান্য ভারতীয় মহিলা অ্যাথলেটদের কাছে অনুপ্রেরণা স্বরূপ। যেমন  সফলভাবে মাউন্ট এভারেস্টে আরোহণকারী প্রথম ভারতীয় মহিলা বাচেন্দ্রী পাল তাকে রোল মডেল রূপে স্বীকার করেন। তিনি বলেন শৈশবেই প্রধানমন্ত্রী প্রধানমন্ত্রী ইন্দিরা গান্ধীর সাথে জুটশির একটি সংবাদপত্রের ছবি দেখে জাতীয় খ্যাতির আকাঙ্ক্ষা শুরু করেছিলেন। 

গীতার প্রশিক্ষক ছিলেন মোহাম্মদ ইলিয়াস বাবর। যুক্তরাষ্ট্রে ১৭ বছর থাকার পরে, তিনি ২০০২ সালের জুলাই মাসে ভারতে ফিরে এসে ভারতীয় জুনিয়র অ্যাথলেটিক্স দলের (৮০০ মিটার এবং ১৫০০ মিটার) কোচের দায়িত্ব গ্রহণ করেছিলেন।

## আন্তর্জাতিক প্রতিযোগিতা

## আরও দেখুন

* ভারতীয় ক্রীড়াবিদদের তালিকা

## তথ্যসূত্র

## বহিঃসংযোগ

* 
* দ্য টেলিগ্রাফ (ভারত) 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:অর্জুন পুরস্কার প্রাপক
বিষয়শ্রেণী:ভারতের অলিম্পিক মল্লক্রীড়াবিদ
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:ভারতীয় নারী মাঝারিপাল্লার দৌড়বিদ
বিষয়শ্রেণী:কাশ্মীরি ব্যক্তি
বিষয়শ্রেণী:কাশ্মীরি পণ্ডিত
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:১৯৮০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৮৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৭৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৮২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৭৮ এশিয়ান গেমসের পদক বিজয়ী
বিষয়শ্রেণী:১৯৮২ এশিয়ান গেমসের পদক বিজয়ী
রাজদ্রোহী (১৯৬৬-এর চলচ্চিত্র)

***রাজদ্রোহী*** হল একটি জনপ্রিয় বাংলা চলচ্চিত্র যা পরিচালনা করেন নীরেন লাহিড়ী। এই চলচ্চিত্রটি শরদিন্দু বন্দ্যোপাধ্যায় এর বিখ্যাত উপন্যাস রাজদ্রোহী অবলম্বনে নির্মিত হয়েছিল। এই চলচ্চিত্রটি ২৫ মার্চ ১৯৬৬ সালে বি. কে. প্রোডাকশান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন আলি আকবর খান। এই চলচ্চিত্রটির মুখ্য চরিত্রে অভিনয় করেন উত্তম কুমার, বিশ্বনাথ বন্দ্যোপাধ্যায়, রতন বন্দ্যোপাধ্যায়, অঞ্জনা ভৌমিক।

## কাহিনী

## শ্রেষ্ঠাংশে
* উত্তম কুমার
* বিশ্বনাথ বন্দ্যোপাধ্যায় 
* রতন বন্দ্যোপাধ্যায়
* অঞ্জনা ভৌমিক 
* জীবন বোস
* নির্মল চক্রবর্তী  
* সবিতা চ্যাটার্জী 
* রমা দাস
* সুশীল দাস 
* প্রশান্ত কুমার
* অনুপ কুমার
* তরুণ কুমার
* সরায়ু দেবী
* বুবু গাঙ্গুলি 
* কল্যাণী ঘোষ

## তথ্যসূত্র

## বহিঃসংযোগ
* 

বিষয়শ্রেণী:১৯৬৬-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
চেম্বরমবক্কম

**চেম্বরমবক্কম** দক্ষিণ ভারতের তামিলনাড়ু রাজ্যের তিরুভেলুর জেলার পুন্তমল্লী তালুকের অন্তর্গত একটি বৃহৎ গ্রাম। এটি ভৌগোলিকভাবে চেম্বরমবক্কম হ্রদের চারিদিকে এই জনবসতি অবস্থিত। এই গ্রামের উত্তর বরাবর রয়েছে চেন্নাই-বেঙ্গালুরু মহাসড়ক ও দক্ষিণ দিকে বিস্তৃত রয়েছে কুন্দ্রতুর-শ্রীপেরুম্বুদুর সড়ক।

অনুন্নত নিকাশি ব্যবস্থার কারণে প্রতিবছর চেন্নাই শহরের দক্ষিণ পশ্চিম দিকের লোকালয়ে জলমগ্নতা দেখা যায়। ২০১৮ খ্রিস্টাব্দে বৃহত্তর চেন্নাই পৌরনিগমের অন্তর্ভুক্ত হওয়ার পরও এই সমস্যার বিশেষ সমাধান হয় না। ২০২০ খ্রিস্টাব্দের জুলাই মাসে স্থানীয়রা এই সংক্রান্ত সমস্যা সমাধানের দাবি পেশ করে। সরকারি আধিকারিকদের মতামত অনুসারে চেম্বরমবক্কম হ্রদ থেকে দক্ষিণে তাম্বরম পর্যন্ত একটি ১৩ কিলোমিটার পাইপলাইন তৈরীর পরিকল্পনা করা হচ্ছে।

## চেম্বরমবক্কম হ্রদ
চেম্বরমবক্কম হ্রদ পুলিয়ুর কোট্টম নামেও পরিচিত৷ চোল রাজাদের সময়কালে কাঞ্চী ছিল তণ্ডাইমণ্ডলমের রাজধানী৷ সেই সময়ে রাজ্য জুড়ে মোট চব্বিশটি এরকম উপযোগী বৃহদাকৃতি হ্রদ খনন করা হয়, যা কোট্টম নামে পরিচিত৷ হ্রদটি রাজরাজ চোলের পুত্র রাজেন্দ্র চোলের শাসনকালে খোদিত৷

* সর্বোচ্চ গভীরতা ৷ 
* মোট ধারণক্ষমতা ৩,৬৪৫ মিলিয়ন ফুট³ (১০৮ মিলিয়ন মিটার³).
* গড় গভীরতা .

দ্রুত অধঃক্ষেপনের ফলে হ্রদের সর্বোচ্চ জলধারণ ক্ষমতা বর্তমানে ৪০ শতাংশ হ্রাস পেয়েছে৷ কন্নি কোয়িল নামে একটি প্রাচীন শিব মন্দির রয়েছে৷  ২০১৯ খ্রিস্টাব্দে চেন্নাইতে জলসঙ্কটের সময়ে এই হ্রদটি শুকিয়ে যায়৷

## জনতত্ত্ব
২০১১ খ্রিস্টাব্দে ভারতের জনগণনা অনুসারে চেম্বরমবক্কমের জনসংখ্যা হয় ৫,৭০৯ জন, যেখানে পুরুষ ২,৮৭৭ জন ও নারী ২,৮৩২ জন অর্থাৎ প্রতি হাজার পুরুষে ৯৮৪ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৭৮২ জন যেখানে শিশুপুত্র সংখ্যা ৩৯০ জন এবং শিশুকন্যা সংখ্যা ৩৯২ জন। জনসংখ্যা অনুপাতে শিশু ১৩.৭০ শতাংশ। লোকালয়ের সাক্ষরতার হার ছিল ৮৩.৮৬ শতাংশ যেখানে পুরুষ সাক্ষরতার হার ৯০.২৭ শতাংশ ও নারী সাক্ষরতার হার ৭৭.৩৪ শতাংশ। এখানে মোট পরিবার সংখ্যা ১,৫০৩ টি। মোট তফশিলি জাতি ও তফশিলি উপজাতি যথাক্রমে ১,৫৬৪ ও ৭০ জন। মোট শ্রমজীবী ২,১৩৩ জন।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
দক্ষিণ ওশেতিয়ায় ইসলাম

দক্ষিণ ওশেতিয়ায় ইসলাম একটি সংখ্যালঘু ধর্ম। উত্তর ওশেটিয়া আলানিয়ার মতোই স্থানীয় জাতিগোষ্ঠীরা লোকেরা মুসলিম ছিল না; কিন্তু সেখানে আগমনকারী অভিবাসী ও প্রবাসীরা ইসলামের প্রচার করেছে। 

## ইতিহাস
ইসলাম চতুর্দশ ও পঞ্চদশ শতকে ওশেটিয়ায় ছড়িয়ে পড়তে শুরু করেছিল। কিছু সূত্রমতে বেশিরভাগ ওশেটীয় সমাজের উচ্চবিত্ত পরিবারগুলি ইসলাম ধর্ম গ্রহণ করেছিল। তবে কৃষকরা খ্রিস্টধর্মীয় বিশ্বাসে থেকে গিয়েছিল। 

সপ্তদশ ও অষ্টাদশ শতকে দিগোরের (কাবার্ডের প্রভাবের) ওশেটীয়দের কিছু অংশ ইসলাম ধর্ম গ্রহণ করেছিল।

## জনমিতি
যদিও কোনো সরকারী আদমশুমারি সেখানে করা হয়নি, তবে একটি অনুমান অনুসারে দক্ষিণ ওশেটিয়ার জনসংখ্যার প্রায় ০.৫% মুসলমান। সরকারী কর্মকর্তারা সন্দেহ করেন যে, রাশিয়ার সামরিক ও রাজনৈতিক পদক্ষেপের ফলে এই শতাংশ সম্ভবত বৃদ্ধি পেয়ে থাকবে। 

## তথ্যসূত্র

 

বিষয়শ্রেণী:ইউরোপে ইসলাম
বিষয়শ্রেণী:দেশ অনুযায়ী ইসলাম
বিষয়শ্রেণী:জর্জিয়ায় ইসলাম
থানা থেকে আসছি

***থানা থেকে আসছি *** হল একটি জনপ্রিয় বাংলা রহস্য, রোমাঞ্চকর চলচ্চিত্র যা পরিচালনা করেন হীরেন নাগ। এই চলচ্চিত্রটি ১৯৬৫ সালে ইউনাইটেড সিনে প্রোডিউসার ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন তিমিরবরণ ভট্টাচার্য। এই চলচ্চিত্রটির মুখ্য চরিত্রে অভিনয় করেন উত্তম কুমার, মাধবী মুখোপাধ্যায়, দিলীপ মুখোপাধ্যায়, কমল মিত্র।

## কাহিনী
একটি মেয়ে ভূমিকায় মাধবী আত্মহত্যা করে। পদ্মপুকুর থানার ইন্সপেক্টর তিনকড়ি হালদার যে ভূমিকায় মহানায়ক উত্তমকুমার, সেই কেসটির তদন্তে একটি পরিবারে আসেন যে পরিবারের প্রত্যেকটি সদস্যের সেই খুনের পেছনে হাত আছে। পিতা কমল মিত্র, মাতা ছায়া দেবী, পুত্র দিলীপ মুখার্জী, কন্যা অঞ্জনা ভৌমিক, জামাই প্রশান্ত কুমার সকলেই নানা ভাবে মেয়েটিকে বঞ্চনার শিকার করিয়েছেন। ফলে তার এই অন্তিম পরিনতি। যদিও পরে জানা যায় এই নামে কোন ইন্সপেক্টর নেই। বিবেকের চাবুক চালিয়ে এক আগন্তক শুধু এসে নিজের কাজ করে চলে গিয়েছে।

## শ্রেষ্ঠাংশে
* উত্তম কুমার
* মাধবী মুখোপাধ্যায়
* দীলিপ মুখোপাধ্যায়
* কমল মিত্র 
* ছায়াদেবী
* জহর রায়  
* অঞ্জনা ভৌমিক 
* প্রশান্ত কুমার
* অমর বিশ্বাস 
* খগেন পাঠক
* বীরেশ্বর সেন
* প্রণব রায়
* ভানু ঘোষ 
* অজিত রায় 
* অর্ধেন্দু মুখোপাধ্যায়

## তথ্যসূত্র

## বহিঃসংযোগ
* 

বিষয়শ্রেণী:১৯৬৫-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:ভারতীয় রোমাঞ্চকর চলচ্চিত্র
গুয়ামে ইসলাম

**[[গুয়াম|গুয়ামে]] ইসলামের** উপস্থিতি সামান্য। এটির অবস্থান মঙ্গিলাওতে অবস্থিত দ্বীপটির একমাত্র মসজিদ, মসজিদ আল-নূরকে কেন্দ্র করে। গুয়ামে বিভিন্ন ধরনের পটভূমিতে মুসলমানদের উদ্ভব, ঐতিহ্যগতভাবে মুসলিম রাষ্ট্রগুলো একইসাথে চামোরো ধর্মান্তরিত এবং মূল ভূখণ্ডের আমেরিকান উভয় থেকে। 

## তথ্যসূত্র
 


## বহিঃসংযোগ

* গুয়ামপিডিয়ায় গুয়াম মুসলিম সমিতি

বিষয়শ্রেণী:অঙ্গরাজ্য অনুযায়ী মার্কিন যুক্তরাষ্ট্রে ইসলাম
বিষয়শ্রেণী:দেশ অনুযায়ী ওশেনিয়ায় ইসলাম
বিষয়শ্রেণী:নির্ভরশীল অঞ্চলগুলোতে ইসলাম
তৌহিদুল ইসলাম গার্লস হাই স্কুল

**তৌহিদুল ইসলাম গার্লস হাই স্কুল এবং সিক্সথ ফর্ম কলেজ** (**টিআইএইচএস**) ইংল্যান্ডের ল্যাঙ্কাশায়ার কাউন্টির ব্ল্যাকবার্নের বেয়ার্ডউড অবস্থিত মেয়েদের একটি মাধ্যমিক বিদ্যালয়। এটি দাতব্য সংস্থা তৌহিদুল ইসলাম ফেইথ, এডুকেশন অ্যান্ড কমিউনিটি ট্রাস্ট দ্বারা প্রতিষ্ঠিত হয়েছিল (বর্তমানে স্টার একাডেমি নামে পরিচিত)। এটি দাতব্য সংস্থার প্রধান স্কুল।

## ইতিহাস
১৯৮৪ সালের সেপ্টেম্বরে ছয় জন শিক্ষক এবং ৯৬ জন শিক্ষার্থী নিয়ে স্কুলটি একটি স্বতন্ত্র বিদ্যালয় হিসাবে চালু হয়েছিল। বিদ্যালয়টি জানিয়েছিল যে তখন এর প্রথম ভবনটি "খুব পুরানো" ছিল।

২০০৫ সাল স্কুলটি উত্তর পশ্চিমের প্রথম মুসলিম রাষ্ট্রীয় বিদ্যালয়ে পরিণত হয়েছিল। এটি আগে একটি স্বতন্ত্র স্কুল ছিল। স্কুলটি লীগ টেবিলে একটি সাফল্য পেয়েছে। ২০০৭ সালে ৮২% শিক্ষার্থী পাঁচ বা তার বেশি জিসিএসই অর্জন করেছে যেখানে জাতীয় গড় ছিল ৪৬.৭%।

২০১৩ সালের সেপ্টেম্বরে স্কুলটি বিয়ারডউড অঞ্চলে একটি নতুন ক্যাম্পাসে স্থানান্তরিত হয়।

২০১৪ সালের ডিসেম্বরে একাডেমির স্কুলটি একাডেমির মর্যাদায় রূপান্তরিত হয়।

## শিক্ষার্থীদের পোশাক এবং ব্যক্তিগত আচরণ
২০১৩ সালের সেপ্টেম্বর পর্যন্ত স্কুলের সিক্সথ ফর্মের ১০% শিক্ষার্থী নিকাব পড়েন। একই মাসে *[[দ্য সানডে টাইমস|সানডে টাইমস]]* একটি শিরোনাম প্রকাশ করেছিল যে, স্কুলটি শিক্ষার্থীদের স্কুলের বাইরে হিজাব পরতে বাধ্য করে। এর উত্তরে অধ্যক্ষ মুফতি হামিদ প্যাটেল বলেছিলেন যে "এটা বলা সম্পূর্ণ ভুল যে শিক্ষার্থীদের স্কুলের বাইরে হিজাব পরতে 'বাধ্য' করা হয়।" 

২০১৪ সালের অগাস্টে সানডে টাইমস 'তৌহিদুল ইসলাম গার্লস স্কুলে লক্ষণীয় রূপান্তর' বর্ণনা করে একটি প্রতিবেদন প্রকাশ করে এবং স্কুলটি কতগুলি পরিবর্তন করেছে তা তালিকাভুক্ত করে। এর মধ্যে অন্তর্ভুক্ত রয়েছে: বাহ্যিক বক্তাদের জন্য কঠোর পরীক্ষণ নীতি, মেয়েদের আর হিজাব পরার প্রয়োজন নেই (যদি তারা না চায়) এবং সমস্ত ধর্মের একাধিক বক্তাকে শিক্ষার্থীদের জন্য আমন্ত্রণ জানানো হয়। ফলস্বরূপ এবং ২০১৪ সালের জুলাইয়ের অফস্টেড পরিদর্শনের নোটিশ বলে, স্কুলটি এখন শিক্ষা বিভাগের দ্বারা অন্যান্য ধর্মীয় বিদ্যালয়ের জন্য একটি মডেল।

## পুরস্কার এবং মনোনয়ন
২০১৪ সালের জানুয়ারিতে, স্কুলটি ব্রিটিশ মুসলিম পুরস্কারে শিক্ষা পুরস্কারের জন্য মনোনীত হয়েছিল। 

## তথ্যসূত্র

## বহিঃসংযোগ
* 
** তৌহিদুল ইসলাম বালিকা উচ্চ বিদ্যালয় (সংরক্ষণাগার)
* তৌহিদুল ইসলাম বিশ্বাস, শিক্ষা ও সম্প্রদায় ট্রাস্ট (টিআইএফইসিটি)

বিষয়শ্রেণী:১৯৮৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:ইংল্যান্ডের ইসলামি শিক্ষাপ্রতিষ্ঠান
বিষয়শ্রেণী:ল্যাঙ্কাশায়ারের শিক্ষাপ্রতিষ্ঠান
উরাওয়া রেড ডায়মন্ডস

**উরাওয়া রেড ডায়মন্ডস** (, ; সাধারণত **উরাওয়া রেডস** নামে পরিচিত) হচ্ছে সাইতামা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৫০ সালে প্রতিষ্ঠিত হয়েছে। উরাওয়া রেডস তাদের সকল হোম ম্যাচ সাইতামার সাইতামা স্টেডিয়াম ২০০২-এ আয়োজন করে থাকে; যার ধারণক্ষমতা হচ্ছে ৬৩,৭০০। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় রিকার্দো রদ্রিগেস সুয়ারেস এবং সভাপতির দায়িত্ব পালন করছেন কেইজো ফুচিতা। জাপানি মধ্যমাঠের খেলোয়াড় ইয়ুকি আবে এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, উরাওয়া রেডস এপর্যন্ত ২৩টি শিরোপা জয়লাভ করেছে; যার মধ্যে ৪টি জাপান সকার লিগ, ৪টি এম্পেরর'স কাপ এবং ১টি জাপানি সুপার কাপ শিরোপা রয়েছে। অন্যদিকে এশীয় এবং আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার মধ্যে ২টি এএফসি চ্যাম্পিয়নস লিগ এবং ১টি সুরুগা ব্যাংক চ্যাম্পিয়নশিপ শিরোপা রয়েছে। নোবিহিসা ইয়ামাদা, কেইতা সুজুকি, ইয়ুকি আবে, শিনজো কোরোকি এবং মাসাহিরো ফুকুদার মতো খেলোয়াড়গণ উরাওয়া রেডসের জার্সি গায়ে মাঠ কাঁপিয়েছেন।

## তথ্যসূত্র

## বহিঃসংযোগ
*  


বিষয়শ্রেণী:১৯৫০-এ প্রতিষ্ঠিত ফুটবল ক্লাব
বিষয়শ্রেণী:১৯৫০-এ জাপানে প্রতিষ্ঠিত
বিষয়শ্রেণী:এএফসি চ্যাম্পিয়নস লিগ বিজয়ী
বিষয়শ্রেণী:জে১ লিগের ক্লাব
বিষয়শ্রেণী:জাপানের ফুটবল ক্লাব
আকিতা ফুটবল ক্লাব কাম্বিয়ারে

**আকিতা ফুটবল ক্লাব কাম্বিয়ারে** (, ; সাধারণত **এএফসি কাম্বিয়ারে** অথবা **কাম্বিয়ারে** নামে পরিচিত) হচ্ছে আকিতা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের ষষ্ঠ স্তরের ফুটবল লীগ তোহোকু সকার লীগে প্রতিযোগিতা করে। এই ক্লাবটি ১৯৭৩ সালে **আশিকাগা কোমুতেন কাওয়াবে ফুটবল ক্লাব** নামে প্রতিষ্ঠিত হয়েছে। কাম্বিয়ারে তাদের সকল হোম ম্যাচ আকিতার সোইয়ু স্টেডিয়ামে আয়োজন করে থাকে; যার ধারণক্ষমতা হচ্ছে ২০,১২৫। বর্তমানে এই ক্লাবের ম্যানেজারের দায়িত্ব পালন করছেন হিরোইয়ুকি কিকুচি এবং সভাপতির দায়িত্ব পালন করছেন ইকুও হোরি।

ঘরোয়া ফুটবলে, কাম্বিয়ারে এপর্যন্ত ৬টি শিরোপা জয়লাভ করেছে; যার মধ্যে ১টি তোহোকু সকার লীগ এবং ৪টি তোহোকু সকার লীগ (ডি২ উত্তর) শিরোপা রয়েছে। কাজুনারি সুগাওয়ারা, হিরোইয়ুকি কিকুচি, গো তোগাশি, জুম্পেই কুদো এবং তাকুইয়া ওনুমার মতো খেলোয়াড়গণ কাম্বিয়ারের জার্সি গায়ে মাঠ কাঁপিয়েছেন।

## তথ্যসূত্র

## বহিঃসংযোগ
*  


বিষয়শ্রেণী:১৯৭৩-এ প্রতিষ্ঠিত ফুটবল ক্লাব
বিষয়শ্রেণী:১৯৭৩-এ জাপানে প্রতিষ্ঠিত
বিষয়শ্রেণী:তোহোকু সকার লীগের ক্লাব
বিষয়শ্রেণী:জাপানের ফুটবল ক্লাব
বীরেশ্বর সরকার

** বীরেশ্বর সরকার বা বি সরকার ** (২৯ মার্চ  ১৯৩৫ -  ৪ সেপ্টেম্বর ২০০৪) ছিলেন ভারতীয় বাঙালি চলচ্চিত্র প্রযোজক, গীতিকার  ও সুরকার। মাত্র তিনটি বাংলা চলচ্চিত্র প্রযোজনার ও হাতে গোনা কয়েকটি গানের জন্য বাংলা ছায়াছবির জগতে স্মরণীয় হয়ে আছেন তিনি। 

বীরেশ্বর সরকার ব্রিটিশ ভারতে ১৯৩৫ খ্রিস্টাব্দের ২৯  মার্চ জন্ম গ্রহণ করেন। পারিবারিক ব্যবসা কলকাতা শহরে সোনা-জহরতের। কিন্তু সঙ্গীতের প্রতি অনুরাগ আর চলচ্চিত্রের প্রতি ছিল অগাধ ভালোবাসা। তবে তাঁর মধ্যে ছিল বড় একগুঁয়েমি ভাব। তিনি নিজের প্রযোজিত ছবি ছাড়া অন্য কারো ছবিতে কাজ করবেন না। আর হাজার অনুরোধ সত্বেও কাজ করেননিও। বীরেশ্বর সরকারের সোনা দোকানের উপরে থাকতেন দ্বিজেন মুখোপাধ্যায়। তাঁর সঙ্গে বীরেশ্বরের গভীর বন্ধুত্ব ছিল। তাঁর অনুরোধেও তিনি অন্যের ছবিতে সুর না দেওয়ার প্রতিজ্ঞা থেকে সরে আসেন নি। দ্বিজেন ছাড়াও সুরকার সুধীন দাশগুপ্ত ও রতু মুখোপাধ্যায়ের সাথেও ছিল তাঁর দারুণ বন্ধুত্ব। বীরেশ্বরের এক গুয়েমির কারণে তার বেশি অবদান তেমন নেই বললেই চলে। তবে হেমন্ত মুখোপাধ্যায়, কিশোর কুমার, লতা মঙ্গেশকর, আশা ভোঁসলে, প্রমুখ স্বনামধন্য গায়ক গায়িকা তাঁর সুরে কণ্ঠ দিয়েছেন। আর তাতেই সৃষ্টি হয়েছিল  'কে জানে ক' ঘণ্টা', 'বৃষ্টি বৃষ্টি বৃষ্টি এ কোন অপরূপ সৃষ্টি', 'আমার নাম এন্টনি', 'হতাম যদি তোতাপাখি', 'আহা কি দারুণ দেখতে', বা 'এক যে ছিল রাজকন্যে' মতো কালজয়ী গান, যা আজো সমানভাবে জনপ্রিয়। ছবির গল্প ও চিত্রনাট্য রচনাও তিনিই করতেন। যে তিনটি ছবি তিনি প্রযোজনা করেন সেগুলি হল -
**সোনার খাঁচা* (১৯৭৩), 
**মাদার* (১৯৭৯) এবং 
**রাজনর্তকী* (১৯৯১)

নিম্নের চলচ্চিত্র অনুযায়ী সমস্ত গানগুলির সুরকার ছিলেন তিনি -

## জীবনাবসান

প্রতিভাবান সুরকার বীরেশ্বর সরকার ২০০৪ খ্রিস্টাব্দের ৪ঠা সেপ্টেম্বর প্রয়াত হন।

## তথ্যসূত্র

বিষয়শ্রেণী:১৯৩৫ -এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি সুরকার
যাদাদ্রি ভুবনগিরি জেলা

**যদাদ্রি ভুবনগিরি জেলা** ভারতের তেলেঙ্গানা রাজ্যের একটি জেলা । প্রশাসনিক সদর দফতর ভোঙ্গিরে অবস্থিত। জেলা সূর্যাপেট, নলগোন্ডা, ঝাঁওগাঁ, সিদ্দীপেট, মেডচাল, রঙ্গারেড্ডি জেলাগুলির সাথে সীমানা ভাগ করে নেয়।

## ভূগোল
জেলাটির আয়তন  ।

## জনসংখ্যার উপাত্ত
২০১১র ভারতের জনগণনার অনুসারে,জেলাটির জনসংখ্যা ৭২৬,৪৬৫ জন

## বড় শহরগুলি

* ভুবনগিরি
* চৌটুপাল
* আলায়ার
* মথকুর

## জেলার উল্লেখযোগ্য স্থান

* ভোঙ্গির দুর্গ
* আলায়রে কোলানুপাকা মন্দির -  ভোঙ্গির থেকে ৩৩ কিমি
* কুণ্ডা সত্যনারায়ণ কালা ধমাম - ভোঙ্গির থেকে ১৩ কিমি
* যাদগিরিগুট্টা মন্দির - ভোঙ্গির থেকে ১৬ কিমি

## প্রশাসনিক বিভাগ
জেলাতে ভোঙ্গির ও চৌতুপ্পাল নামে দুটি রাজস্ব বিভাগ আছে। এগুলি আবার ১৬ টি মন্ডলে উপ-বিভক্ত। অনিতা রামচন্দ্রন জেলার বর্তমান জেলাশাসক।

## আরো দেখুন

* তেলঙ্গানার জেলাগুলির তালিকা

## তথ্যসূত্র

বিষয়শ্রেণী:যদাদ্রি ভুবনগিরি জেলা
বিষয়শ্রেণী:তেলেঙ্গানার জেলা